As modificacions posteriors serán menors. En 1982 desapareixe o borde d'o escudo y a pilota d'o segundo quartel torna a trobar-se centrada. En 2001 os cantos d'a banda con o nombre d'o club son d'archent. O zaguer cambeo dica l'actualidat ye en 2014, quan se moderniza o escudo, achustando a suya amplaria y deixando nomás dos barras d'archent entre as barras d'azur d'a punta que amás son mas gordas (antis mas bi'n heba cinco). A pilota d'o segundo quartel se'n torna d'azur. Tamién en iste anyo se fa una versión simplificada d'o escudo ta fer-la servir como logo corporativo. As diferencias mas importants entre o escudo y o logo son que en iste zaguero o tono d'azul ye mas claro que no en o escudo oficial, a pilota ye sustituida por un punto azul y a banda con o nombre d'o club ye centrada sobre tot o escudo y no nomás sobre os dos quartels superiors.